× ![\\"vishvasnews\\"](\\" content/themes/vishvasnews-advanced/images/subscribe-popup-img.png\\") ## subscribe Subscribe to our newsletter and get exclusive fact checking news everyweek Subscribe Now ## subscribed Thank you You are now subscribed to our newsletter X X * More Categories * वायरल * AI चेक * एंटरटेनमेंट * एजुकेशन * दुनिया * पॉलिटिक्स * बिजनेस * ब्रांड सेफ्टी * सोसाइटी * स्कैम * स्पोर्ट्स * स्वास्थ्य * न्यूज़ * English 10 Other Languages ਪੰਜਾਬੀ - Punjabiاردو - Urduঅসমীয়া - Assameseதமிழ் - Tamilമലയാളം - Malayalamગુજરાતી - Gujaratiతెలుగు - Teluguमराठी - Marathiଓଡ଼ିଆ - Odiaবাংলা - Bangla * follow Us * * * * * Subscribe to Newsletter * स्वास्थ्य * पॉलिटिक्स * सोसाइटी * दुनिया * AI चेक * चुनाव * बिजनेस * एक्सप्लेनर * स्कैम * कोरोना * न्यूज़ * टूल्स एंड ट्रेनिंग * सच के साथी * वीडियो * मैसेज चेक * मैसेज भेजें * + * होम * पॉलिटिक्स # Fact Check: 2014 में सरकार ने विदेश नहीं भेजा 200 टन सोना, वायरल हो रहा दावा गलत * By: Abhishek Parashar * Published: May 5, 2019 at 10:39 AM * Updated: May 6, 2019 at 05:49 AM * Share * * * * * ![\\"vishvasnews\\"](\\" content/themes/vishvasnews-advanced/images/google-news-img.png\\") ![\\"vishvasnews\\"](\\" content/themes/vishvasnews-advanced/images/whatsapp-channel-hindi.png\\") ![\\"vishvasnews\\"](\\" content/uploads/2019/05/RBIFakeImgae.png\\") नई दिल्ली (विश्वास टीम)। सोशल मीडिया पर कांग्रेस पार्टी के आधिकारिक हैंडल से किया गया ट्वीट वायरल हो रहा है, जिसमें दावा किया गया है कि 2014 में गुप्त तरीके से भारतीय रिजर्व बैंक (आरबीआई) के पास मौजूद सुरक्षित भंडार में से 200 टन सोना स्विट्जरलैंड भेजा गया। ट्वीट में पूछा गया है, ‘सोने के बदले में आखिर भारत सरकार को क्या मिला? यह जानकारी सार्वजनिक क्यों नहीं की गई?’ विश्वास न्यूज की पड़ताल में यह दावा पूरी तरह से गलत साबित होता है। देश के गोल्ड रिजर्व के बारे में जो दावा वायरल हो रहा है, उसका सच्चाई से कोई लेना-देना नहीं है। ## क्या है वायरल पोस्ट में? कांग्रेस के आधिकारिक ट्विटर हैंडल से किए गए ट्वीट में कहा गया है, ‘क्या मोदी सरकार ने चुपचाप 2014 में आरबीआई के पास रखे गोल्ड में से 200 टन सोना स्विट्जरलैंड भेज दिया? सोने के बदले में आखिर भारत सरकार को क्या मिला? यह जानकारी सार्वजनिक क्यों नहीं की गई?’ अंग्रेजी में किया गया यह ट्वीट इस प्रकार है, Did the Modi govt secretly transport 200 tonnes of RBI’s gold to Switzerland in 2014? “What did the government get in return for exchanging the gold? Why is the information about the transaction not available in public domain?”’ पड़ताल किए जाने तक इस ट्वीट को 1100 बार रिट्वीट किया जा चुका है, जबकि इसे 2500 से अधिक लाइक्स मिले हैं। यह मैसेज इसी दावे के साथ फेसबुक और वाट्सएप पर भी वायरल हो रहा है। कांग्रेस पार्टी की ट्वीट में नैशनल हेराल्ड इंडिया का लिंक लगा हुआ है, जिसकी खबर ”खोजी पत्रकार” नवनीत चतुर्वेदी को आरटीआई से मिली जानकारी के आधार पर लिखी गई है। खबर के मुताबिक आरटीआई से मिली जानकारी के मुताबिक सरकार ने 2014 में 268 टन सोना विदेश भेजा। चतुर्वेदी का दावा है कि 2014 और 2015 के बीच कोई ”गड़बड़ी” हुई है। चतुर्वेदी की सोशल मीडिया प्रोफाइल के मुताबिक वह दक्षिणी दिल्ली लोकसभा सीट से चुनाव लड़ रहे हैं। उन्होंने अपनी पहचान ”खोजी पत्रकार” की बताई है। ## पड़ताल: विश्वास न्यूज ने इस दावे की पड़ताल के लिए आरबीआई के पास सुरक्षित रखे गोल्ड रिजर्व की जानकारी निकाली। कांग्रेस ने अपने दावे में 2014 का जिक्र किया है, इसलिए हमने उससे एक साल पहले की आरबीआई की एनुअल रिपोर्ट के मुताबिक रिजर्व बैंक के 30 जून 2012 तक 557.75 मीट्रिक टन सोने का भंडार था, जिसकी रुपये में कीमत 1,450.55 अरब रुपये थी। 30 जून 2013 में आरबीआई के गोल्ड रिजर्व में कोई बदलाव नहीं हुआ और वह 557.75 मीट्रिक टन ही रहा, जिसकी रुपये में कीमत कम होकर 1,286.85 अरब रुपये हो गई। यानी 2012 और 2013 में भारत के गोल्ड रिजर्व में कोई बदलाव नहीं हुआ। 2014 (जिसका दावा कांग्रेस ने संबंधित रिपोर्ट्स के आधार पर किया है) की आरबीआई की सालाना रिपोर्ट में साफ देखा जा सकता है कि इस साल भी भारत के गोल्ड रिजर्व में कोई बदलाव नहीं हुआ। रिपोर्ट के मुताबिक 30 जून 2014 तक भारत के पास 557.75 मीट्रिक टन सोने का भंडार था, जिसकी रुपयों में कीमत 1,240.02 अरब रुपये थी। कांग्रेस के दावे की सत्यता को परखने के लिए 2014 और 2015 के बीच भारत के गोल्ड रिजर्व की जानकारी अहम थी। 2015 की सालाना रिपोर्ट के मुताबिक 30 जून 2015 तक भारत के पास 557.75 मीट्रिक टन गोल्ड का भंडार था , जो 2014 के बराबर ही था। यानी भारत के गोल्ड रिजर्व में कोई बदलाव नहीं हुआ। 2014 और 2015 में भारत के गोल्ड रिजर्व में कोई बदलाव नहीं हुआ, जबकि दावे के मुताबिक इस रिजर्व में 200 टन का अंतर दिखाई देना चाहिए था। इसके बाद के वर्षों की जब हमने रिपोर्ट देखी तो उसमें कोई अंतर नजर नहीं आया। 2016 में 2015 के मुकाबले गोल्ड रिजर्व में मामूली इजाफा हुआ यह बढ़कर 557.77 मीट्रिक टन हो गया। 2017 में भारत का गोल्ड रिजर्व 557.77 मीट्रिक टन ही रहा। 2018 की RBI की सालाना रिपोर्ट देखने पर हमें पता चलता है कि इस दौरान भारत के गोल्ड में रिजर्व में कोई कमी तो नहीं आई, बल्कि उसमें इजाफा ही हुआ। 2018 की रिपोर्ट के मुताबिक भारत के पास 30 जून 2018 तक गोल्ड रिजर्व पिछले साल के 557.77 मीट्रिक टन से बढ़कर 566.23 टन हो गया। यानी बाद के वर्षों में भी भारत के गोल्ड रिजर्व में कोई कमी नहीं आई। आंकड़ों से जाहिर है कि कांग्रेस ने जिस कथित रिपोर्ट के आधार पर 200 टन सोना को चुपचाप स्विट्जरलैंड में गिरवी रखे जाने का दावा किया था, वह गलत है। 2012 से 2018 के बीच के आरबीआई के गोल्ड रिजर्व के आंकड़ों को यहां देखा जा सकता है। _Source-RBI की सालना रिपोर्ट_ आरबीआई ने भी इस दावे का सीधे -सीधे खंडन किया है। केंद्रीय बैंक ने इस मामले में अपनी स्थिति स्पष्ट करते हुए कहा है, ‘2014 या बाद के वर्षों में भारत ने अपना गोल्ड किसी अन्य देश में नहीं भेजा। इस बारे में आ रही मीडिया रिपोर्ट तथ्यात्मक रूप से गलत है।’ आरबीआई ने कहा कि अन्य देशों के केंद्रीय बैंकों में सोना सुरक्षित निगरानी के लिहाज से रखा जाता है, जो सामान्य व्यवहार है। निष्कर्ष: विश्वास न्यूज की पड़ताल में कांग्रेस का दावा गलत साबित होता है। 2014 या उसके बाद आरबीआई के पास मौजूद गोल्ड रिजर्व में से कोई भी सोना देश से बाहर नहीं भेजा गया है। ## पूरा सच जानें… सब को बताएं, सच जानना आपका अधिकार है। अगर आपको ऐसी किसी भी खबर पर संदेह है जिसका असर आप, समाज और देश पर हो सकता है तो हमें बताएं। हमें यहां जानकारी भेज सकते हैं। हमें contact@vishvasnews.com पर ईमेल कर सकते हैं। इसके साथ ही वॅाट्सऐप (नंबर – 9205270923) के माध्‍यम से भी सूचना दे सकते हैं। * Fact Check By * Abhishek Parashar * __abhishekiimc ## Related Fact Check * Fact Check: बजरंग दल की आलोचना करते ज्योतिरादित्य सिंधिया का वीडियो पुराना, भ्रामक दावे के साथ फिर हुआ वायरल * Fact Check : घुटने के दर्द से छुटकारा पाने की बात कर रहे CM योगी का Viral Video फर्जी है * Fact Check: तिरुपति बोर्ड के चेयरमैन के ईसाई व सिद्धि विनायक मंदिर के ट्रस्टी में ‘सलीम’ नाम के व्यक्ति की मौजूदगी का दावा FAKE फैक्‍ट चेक रिपोर्ट्स, झूठी खबरों का सच और स्‍कैम के बारे में जानकारी के लिए विश्‍वास न्‍यूज के WhatsApp चैनल से जुड़ें. हमसे जुड़ने के लिए यहां क्लिक करें ## Contribute to Vishwas News कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें। Contribute Now ## टैग्स * Congress Claim * Fact Check * Gold Reserve * RBI Gold Reserve अपनी प्रतिक्रिया दें ## अपनी प्रतिक्रिया दें जवाब कैंसिल करें Save my name, email, and website in this browser for the next time I comment. By using this form you agree with the storage and handling of your data by this website. * और पढ़े **Next Article** No more pages to load ## संबंधित लेख * ### Fact Check: भारत में नहीं दिखेगा सूर्य ग्रहण, गर्भवती महिलाओं पर हानिकारक असर के दावे को नासा बता चुका है गलत * ### Fact Check: IIFA अवॉर्ड में डांस करते अभिषेक और ऐश्वर्या का वीडियो दो साल पुराना, भ्रामक दावे के साथ किया जा रहा शेयर * ### Fact Check: राजस्थान के भरतपुर में दो लड़कों को पीटने का पुराना वीडियो गलत दावे से वायरल * ### Fact Check: शीतल देवी को जनवरी में मिला था अर्जुन अवॉर्ड, वायरल दावा भ्रामक * ### Explainer: क्या है ‘P5’, जिसमें भारत की एंट्री का विरोध करता रहा है चीन! * ### Fact Check: यह अंगूठी हसन नसरल्लाह की नहीं, इसके जरिये हिजबुल्लाह चीफ के शव की शिनाख्त का दावा FAKE * ### Fact Check: राम जन्मभूमि ट्रस्ट के अध्यक्ष महंत नृत्य गोपाल दास का नहीं हुआ निधन, दावा फर्जी है * ### Fact Check: बजरंग दल की आलोचना करते ज्योतिरादित्य सिंधिया का वीडियो पुराना, भ्रामक दावे के साथ फिर हुआ वायरल * ### Fact Check: गाजियाबाद में पुलिसकर्मी की पिटाई के छह साल पुराने वीडियो को कर्नाटक का बताकर किया जा रहा वायरल * ### Fact Check : घुटने के दर्द से छुटकारा पाने की बात कर रहे CM योगी का Viral Video फर्जी है Next pageNext pageNext page Post saved! You can read it later ![\\"vishvasnews\\"](\\" principles.nyc3.digitaloceanspaces.com/storage/badges/F4763216-516B-7CF2-C4EB-5045191A979E.png\\") ## Hindi Categories** AI चेक 153 एंटरटेनमेंट 163 एक्सप्लेनर 34 एजुकेशन 24 दुनिया 788 न्यूज़ 28 पॉलिटिक्स 4,134 बिजनेस 62 ब्रांड सेफ्टी 52 वायरल 5,446 सोसाइटी 785 स्कैम 127 स्पोर्ट्स 170 स्वास्थ्य 335 वीडियो103 कुल12404 ## Follow us * Loading... ## Other Links Contact Us Fact Check Team Cookie Policy Privacy Policy Non-Partisanship Policy Correction Policy Methodology Responsible Journalism Sources IT Policy Document Other Activities Partnerships IFCN Assessment Media Literacy Drive About us Ownership & Funding This website follows the DNPA’s code of conduct ## Language wise articles Hindi 8548 English1764 Urdu 1610 Punjabi 1550 Assamese 545 Tamil406 Malayalam307 Gujarati746 Telugu347 Marathi805 Bangla222 Odia217 Total17067 आप हमसे हमारे ईमेल आईडी contact@vishvasnews.com या फिर वॅाट्सऐप नंबर 9205270923 के जरिए संपर्क कर सकते हैं। किसी भी सुझाव या शिकायत के लिए compliant_gro@jagrannewmedia.com पर ईमेल भेजें। **HINDI CATEGORIES में दर्शाई गई लेखों की संख्या टैग में दोहराव की वजह से वास्तविक संख्या से अलग है। सही संख्या देखने के लिए LANGUAGE WISE ARTICLES सूची को देखें। In case of any data privacy concerns, please reach out to dpo@jagrannewmedia.com. Copyright © 2024. All Rights Reserved. Vishvas News This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy Accept
It has been claimed that in 2014 200 tonnes of gold was secretly sent to Switzerland from the safe reserves with the Reserve Bank of India RBI